Број: 01-213-10/21

Датум, 14.10.2021.г.

На основу члана 42. Статута Савеза општина и градова Републике Српске, а у вези провођења активности на пројекту „Јачање локалних капацитета за имплементацију Агенде 2030 и принципа *Никога не запоставити“*, објављује се

**ЈАВНИ ПОЗИВ**

**„Брзе мјере социо-економслког опоравка за рањиве групе**

**у вријеме кризе Ковид19“**

* **други круг подршке -**

Савез општина и градова Републике Српске проводи пројекат „Јачање локалних капацитета

за имплементацију Агенде 2030 и принципа *Никога не запоставити“* , уз подршку Мреже асоцијација локалних власти југоисточне Европе (NALAS) и Њемачког друштва за међународну сарадњу (GIZ).

У оквиру пројекта пружиће се подршка јединицама локалне самоуправе, односно њиховим удружењима и установама које се баве дјецом и младима са сметњама у развоју.

**ПРЕДМЕТ ПОЗИВА**

Мјере подршке односе се на рањиве групе, на начин да ће изабране јединице локалне самоуправе односно удружења и установе добити подршку у спровођењу следећих мјера:

1. Оснивање односно подршка у основању дневних центараза угрожене групе

(деца, омладина, старије особе)

1. Подршка удружењима и установа које се већ баве радом са угроженим групама

Пакет подрше се састоји у додјели техничке и заштитне опреме, едукативних дидактичких средстава, као и јачање капацитета у виду радионица и тренинга на тему менталног здравља у вријеме пандемије 19.

**ПРАВО УЧЕШЋА НА ЈАВНОМ ПОЗИВУ**

Право учешћа на јавном позиву имају јединице локалне самоуправе односно удружења или установе који се баве дјецом и младима са сметњама у развоју, водећи рачуна о регионалној заступњености локалних заједница, различитом степену развијености локалне заједнице и активности у раду Савеза.

Савез општина и градова Републике Српске ће подржати двије јединице локалне самоуправе односно два удружења или установе који се баве дјецом и младима са сметњама у развоју,

Спремност апликанта да личним средствима суфинансира пакет подршке сматраће се предношћу.

Пријаве подносилаца којима су раније додјељивана средства пројекта из првог круга подршке – неће се разматрати.

**БУЏЕТ ЗА ПОДРШКУ ПРОВОЂЕЊУ БРЗИХ МЈЕРА**

Свака изабрана јединица локалне самоуправе односно удружење или установа ће се финансијски подржати грантом од 5.625 ЕУР за имплементацију мјере брзог опоравка од Ковид19, које ће се састојати у додјели техничке и заштитне опреме, едукативних дидактичка средстава и слично, као и за јачање капацитета у виду радионица и тренинга на тему менталног здравља у вријеме пандемије Ковид19.

Рок за реализацију пакета подршке је 31.децембар 2021.године.

**НАЧИН ПОДНОШЕЊА ПРИЈАВА**

 Пријаве на јавни позив подносе се путем пријавног обрасца електронским путем на мејл info@alvrs.com

 Пријаве које нису поднијете на утврђеном обрасцу, као и неблаговремене пријаве и недопуштене пријаве (пријаве од стране субјеката који нису предвиђени јавним позивом) неће се разматрати.

**РОК ЗА ПОДНОШЕЊЕ ПРИЈАВА**

Пријаве на јавни позив подносе се на прописаном обрасцу подносе се до 19.октбра 2021.године до 12 сати.

**ПОСТУПАК ЗА ОЦЈЕНУ ПРИЈАВА**

Поступак јавног позива за додјелу средстава из програма „Брзе мјере социо-економслког

опоравка за рањиве групе у вријеме кризе Ковид19“, спроводи комисија коју образује генерални секретар.

Савез општина и градова Републике Српске ће са изабраним јединицама локалне самоуправе односно удружењима или установа потписати уговор о додјели пакета подршке.

 Додатне инфомације на број 055 220 270 или на info@alvrs.com

 Генерални секретар

 Ацо Пантић